               IL-KUMMISSJONI EWROPEA
            Brussell, 8.11.2016
            COM(2016) 708 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni minn Spanja – EGF/2016/004 ES/Comunidad Valenciana - Vetturi

               MEMORANDUM TA’ SPJEGAZZJONI

               IL-KUNTEST TAL-PROPOSTA

               1.Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-'Regolament tal-FEG').

               2.Fil-21 ta' Ġunju 2016, Spanja ressqet l-applikazzjoni EGF/2016/004 ES/Comunidad Valenciana - Vetturi għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt NACE Reviżjoni 2 Diviżjoni 29 (Manifattura ta’ vetturi bil-mutur, trejlers u semitrejlers) fir-reġjun tal-livell NUTS 2 tar-reġjun ta' Comunidad Valenciana (ES52) fi Spanja.

               3.Wara li vvalutat din l-applikazzjoni, u b’konformità mad-dispożizzjonijiet applikabbli kollha tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        L-applikazzjoni tal-FEG

                        FEG/2016/004 ES Comunidad Valenciana - Vetturi

                        Stat Membru

                        Spanja

                        Ir-reġjun(i) ikkonċernat(i) (il-livell
                           3
                         NUTS 2)

                        Comunidad Valenciana (ES52)

                        Id-data tal-preżentazzjoni tal-applikazzjoni

                        Il-21 ta' Ġunju 2016

                        Id-data ta’ konferma tal-wasla tal-applikazzjoni

                        Il-21 ta' Ġunju 2016

                        Id-data tat-talba għal informazzjoni addizzjonali

                        Il-5 ta' Lulju 2016

                        Id-data ta’ skadenza għall-għoti tal-informazzjoni addizzjonali

                        Is-16 ta' Awissu 2016

                        Id-data ta’ skadenza għat-tlestija tal-valutazzjoni

                        It-8 ta' Novembru 2016

                        Il-kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        29

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           4

                        Id-Diviżjoni 29 (Manifattura ta’ vetturi bil-mutur, trejlers u semitrejlers)

                        Il-perjodu ta' referenza (disa' xhur):

                        30 ta' Ġunju 2015 – 30 ta' Marzu 2016

                        L-għadd ta’ sensji matul il-perjodu ta’ referenza

                        250

                        Għadd totali ta' benefiċjarji eliġibbli

                        250

                        L-għadd totali ta’ benefiċjarji fil-mira

                        250

                        Baġit għas-servizzi personalizzati (EUR)

                        1 334 000

                        Baġit għall-implimentazzjoni tal-FEG
                           5
                         (EUR)

                        94 000

                        Il-baġit totali (EUR)

                        1 428 000

                        Il-kontribuzzjoni tal-FEG (60 %) (EUR)

                        856 800

               VALUTAZZJONI TAL-APPLIKAZZJONI

               Proċedura

               4.Fil-21 ta' Ġunju 2016 Spanja ppreżentat l-applikazzjoni EGF/2016/004 ES/Comunidad Valenciana - Vetturi fi 12-il ġimgħa mid-data li fiha l-kriterji għall-intervent stabbiliti fl-Artikolu 4 tar-Regolament tal-FEG ġew issodisfati. Il-Kummissjoni rrikonoxxiet il-wasla tal-applikazzjoni fl-istess data, u talbet informazzjoni addizzjonali minn Spanja fil-5 ta’ Lulju 2016. Din l-informazzjoni addizzjonali ngħatat fi żmien sitt ġimgħat mit-talba. L-iskadenza ta’ 12-il ġimgħa minn meta waslet l-applikazzjoni kompluta, li fihom il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fit-8 ta’ Novembru 2016.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 250 ħaddiem li ngħataw is-sensja fis-settur ekonomiku kklassifikat taħt NACE Reviżjoni 2 Diviżjoni 29 (Manifattura ta’ vetturi bil-mutur, trejlers u semitrejlers) fir-reġjun ta' Comunidad Valenciana fil-livell NUTS 2 (ES52).

                        L-intrapriżi u l-għadd ta’ sensji matul il-perjodu ta’ referenza

                        ANADIA FUNDICION

                        1

                        INDUSTRIAS DOLZ SA

                        1

                        AUTOMOVILES BLAM SL

                        1

                        INDUSTRIAS DOLZ SL

                        1

                        BENIMAR-OCARSA SA

                        1

                        INDUSTRIAS OCHOA SL

                        1

                        BERGE AUTOMOTIVE LOGISTICS SL

                        1

                        LEAR EUROPEAN HOLDING SLU

                        1

                        BOSAL ESPAÑA SA

                        1

                        MAGNA SEATING SPAIN SAU

                        2

                        BOSAL MADRID SL

                        1

                        MODULAR LOGISTICA VALENCIANA SL

                        1

                        BOSAL VALENCIA SAU

                        215

                        MUELLES Y BALLESTAS HISPANO ALEMANAS SL

                        1

                        ELECTRO CASTELLAR SL

                        2

                        RADIADORES ORDOÑEZ SA

                        2

                        ESTAMPACIONES METALICAS MOYMA SL

                        1

                        SAS AUTOSYSTEMTECHNIK VALENCIA SLU

                        1

                        FABRICACION MODULAR VALENCIANA SL

                        1

                        SICAL SL

                        1

                        FAURECIA AUTOMOTIVE EXTERIORES ESPAÑA SAU

                        1

                        SPANIA GTA TECNOMOTIVE SL

                        1

                        FAURECIA EMISSION CONTROL TECHNOLOGIES PAMPLONA

                        1

                        STIL CONVERSION SL

                        1

                        FAURECIA INTERIOR SYSTEMS SALC ESPAÑA SL

                        1

                        TALENTO Y EXPERIENCIA SL

                        1

                        FEU VERT IBERICA SA

                        1

                        TECNOVE SL

                        1

                        FORD ESPAÑA SL

                        5

                        L-għadd totali ta’ intrapriżi: 29

                        L-għadd totali ta’ sensji:

                        250

                        L-għadd totali ta’ persuni li jaħdmu għal rashom li l-attività tagħhom waqfet:

                        0

                        L-għadd totali ta’ ħaddiema u persuni li jaħdmu għal rashom eliġibbli:

                        250

               Il-kriterji ta’ intervent

               6.Spanja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta' Diviżjoni tal-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell NUTS 2 fi Stat Membru. Kien hemm 250 sensja fir-reġjun tal-livell NUTS 2 ta’ Comunidad Valenciana (ES52)

               7.Il-perjodu ta’ referenza ta’ disa’ xhur tal-applikazzjoni jibda mit-30 ta’ Ġunju 2015 u jibqa' għaddej sat-30 ta' Marzu 2016.

               Il-kalkolu tas-sensji u tal-waqfien tal-attività

               8.L-għoti ta’ sensji matul il-perjodu ta’ referenza ġie kkalkolat mid-data tat-terminazzjoni de facto tal-kuntratt tal-impjieg jew l-iskadenza tiegħu.

               Il-benefiċjarji eliġibbli

               9.L-għadd totali ta’ benefiċjarji eliġibbli huwa ta’ 250.

               Rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               10.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, Spanja argumentat li l-industrija tal-vetturi Ewropea tilfet sehem sinifikanti mis-suq fl-aħħar deċenni.

               11.F’termini assoluti, filwaqt li l-UE-27 iffaċċjaw tnaqqis fil-produzzjoni ta’ vetturi bil-mutur fl-2015 meta mqabbla ma’ 2006 minn 0,5 miljun unità (minn 18,7 miljun unità fl-2006 għal 18,2 fl-2015) jew -2,8 %, il-produzzjoni globali żdiedet b’ 31,1 % (minn 69,2 miljun unità fl-2006 għal 90,9 fl-2015)
                  6
               , b’mod partikolari fiċ-Ċina kif ukoll f'ekonomiji oħra tax-Xlokk tal-Asja.

               12.Il-grafika ta’ hawn taħt turi t-tnaqqis fis-sehem tas-suq tal-UE għall-karozzi tal-passiġġieri mill-2000 sal-2013. Is-sehem tas-suq tal-UE waqa’ minn 39,3 % fl-2000 għal 22,3 % fl-2013, li jirrappreżenta tnaqqis ta’ 17-il punt perċentwali.

               Il-produzzjoni tal-karozzi tal-passiġġieri — Tqabbil internazzjonali (% ta' sehem) – 2000-2013

                        UE

                        NAFTA

                        Il-Ġappun

                        Il-Korea t'Isfel

                        BRIC

                        Unitajiet

                        Sors: OICA

               13.Fl-2015, iċ-Ċina hija l-akbar produttur bi 26 % tal-produzzjoni dinjija tal-karozzi, waqt li l-UE, li hija t-tieni l-ikbar produttur, tirrappreżenta 22 % tal-produzzjoni tal-karozzi globali b'73,5 miljun karozzi tal-passiġġieri
                  7
               . Dan it-tnaqqis fis-sehem tas-suq tal-UE hu parti minn tendenza itwal, kif ġie ddikjarat mill-Kummissjoni fil-valutazzjonijiet tagħha tal-każijiet preċedenti ta’ applikazzjonijiet tal-vetturi għall-FEG abbażi tal-globalizzazzjoni relatata mal-kummerċ
                  8
               .

               14.Il-forza prinċipali li twassal għal din it-tendenza hija l-bidla ġeografika fil-konsum marbuta mal-globalizzazzjoni, b’mod partikolari t-tkabbir rapidu fid-domanda fis-suq Ażjatiku li minnu l-produtturi tal-UE huma anqas kapaċi li jibbenefikaw, peress li tradizzjonalment, il-pożizzjoni tagħhom f’dawn is-swieq hija anqas tajba.

               15.L-industrija tal-karozzi Ewropea kienet ukoll milquta mit-tnaqqis fid-domanda domestika minħabba l-kriżi ekonomika u finanzjarja. Ir-reġistrazzjonijiet tal-karozzi tal-passiġġieri fl-UE naqsu b’mod kontinwu bejn l-2008 u l-2013. Mill-2014 ix-xejra nqalbet. Madankollu, l-għadd totali ta’ reġistrazzjonijiet għadu taħt il-livelli milħuqa matul is-snin ta’ qabel il-kriżi ekonomika u finanzjarja
                  9
               .

               Reġistrazzjonijiet ta' karozzi ġodda fl-UE f'miljun unità,
                  % tal-bidla / 2004 – 2015

               16.Fi Spanja, it-tnaqqis fil-produzzjoni tal-karozzi kkawża tnaqqis kemm fl-intrapriżi kif ukoll fl-impjiegi. Matul il-perjodu 2008–2014, l-għadd ta’ intrapriżi tal-karozzi naqas minn 901 għal 806 (-10,5 %) u l-impjiegi fis-settur naqsu minn 164 038 għal 135 997
                  (-17 %). Fil-Comunidad Valenciana 62 mill-intrapriżi tal-karozzi waqqfu l-attivitajiet għal total ta’ 187. Dan jirrappreżenta tnaqqis ta’ 33.16 %.

               17.Sal-lum, is-settur tal-manifattura ta’ vetturi bil-mutur, trejlers u semitrejlers kien is-suġġett ta’ 23 applikazzjoni lill-FEG, inkluża din, li 13 minnhom kienu bbażati fuq globalizzazzjoni relatata mal-kummerċ u 10 fuq il-kriżi ekonomika u finanzjarja globali
                  10
               .

               L-avvenimenti li wasslu għas-sensji u għall-waqfien tal-attività

               18.L-avvenimenti li jagħtu lok għal dawn is-sensji huma l-falliment u l-għeluq ta’ Bosal S.A., l-intrapriża li tat is-sensja lill-biċċa l-kbira tal-ħaddiema kkonċernati minn din l-applikazzjoni.

               19.S.A., Bosal, bdiet l-operazzjonijiet tagħha fil-belt ta’ Sagunto fl-1986. L-attività ċentrali tagħha hija l-manifattura ta’ parts u aċċessorji għal vetturi bil-mutur (b’mod partikolari fis-sistemi tal-egżost tal-vetturi, katalizzaturi, eċċ.). Il-Bosal bdiet tipproduċi prinċipalment għas-suq tal-vetturi Spanjol. Min-naħa l-oħra, il-produzzjoni ġiet iddiversifikata aktar tard u l-intrapriża manifatturat komponenti oriġinali ta’ vetturi oħra wkoll għal swieq oħra.

               20.Mill-2012, l-intrapriża kellha diffikultajiet minħabba t-tnaqqis tal-produzzjoni tal-vetturi fl-UE. Biex taġġusta l-kapaċità ta’ produzzjoni skont id-domanda u jitnaqqsu l-ispejjeż, il-Bosal għamlet użu minn skedi ta’ xogħol imnaqqas b'mod obbligatorju, li ġew applikati għall-persunal kollu. Madankollu, dawn il-miżuri ma ħadmux u fil-15 ta’ Jannar 2015 l-intrapriża ddikjarat falliment u tpoġġiet taħt amministrazzjoni speċjali. F’Novembru tal-2015, il-Bosal, tat is-sensja lill-ħaddiema kollha tagħha (215 ħaddiem) u daħlet fi proċedimenti ta’ likwidazzjoni.

               L-impatt mistenni tas-sensji fuq l-ekonomija u l-impjiegi lokali, reġjonali jew nazzjonali

               21.Fit-80ijiet, l-ekonomija ta’ Sagunto, it-territorju milqut mis-sensji, kien marbut prinċipalment mal-Altos Hornos del Mediterráneo (blast furnace). Wara l-għeluq tagħha, it-territorju ġie ddikjarata "Żona ta' Reindustrijalizzazzjoni Preferenzjali" ('Preferential Reindustrialization Area') u ngħataw varjetà ta’ inċentivi għal negozji ġodda li bdew jirrisjedu hemmhekk. Il-maġġoranza tal-intrapriżi li bdew negozji f’Sagunto kienu marbuta mal-industrija tal-karozzi. Sa mill-2008, minħabba l-effett tal-kriżi ekonomika u finanzjarja u l-globalizzazzjoni fil-manifattura tal-karozzi, bosta minn dawn il-kumpaniji għalqu jew naqqsu l-attività tagħhom bis-sħiħ, u dan irriżulta fi tnaqqis fil-ħin tax-xogħol u s-sensji. It-tnaqqis tal-attività industrijali kellu konsegwenzi sostanzjali fl-ekonomija u fl-impjiegi ta’ Sagunto. Fl-2015 meta mqabbel mal-2007, l-għadd ta’ persuni qiegħda f’Sagunto żdied bi tliet darbiet, minn 2 778 sa 6 437. Il-250 ħaddiema mogħtija s-sensja kkonċernati minn din l-applikazzjoni se jiggravaw il-qagħda tal-impjiegi diġà fraġli tat-territorju affettwat.

               Spjegazzjoni taċ-ċirkostanzi eċċezzjonali li jirfdu l-ammissibbiltà tal-applikazzjoni

               22.Spanja argumentat li, minkejja l-fatt li ftit anqas minn 500 ngħataw is-sensja fil-perjodu ta’ referenza ta’ disa’ xhur, din l-applikazzjoni xorta għandha tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċ-ċirkustanzi eċċezzjonali li għandhom impatt serju fuq l-impjiegi u fuq l-ekonomija lokali, reġjonali jew nazzjonali. Għal dan l-għan, huma jsemmu l-fatt li 250 impjieg mitlufa f’Sagunto huwa għadd kbir fiċ-ċirkustanzi ta’ din il-belt żgħira u żona rurali li sofriet il-konsegwenzi tal-kriżi ekonomika u finanzjarja, flimkien mal-effetti tal-globalizzazzjoni fuq setturi bħal tal-karozzi ta’ importanza kbira għall-ekonomija tat-territorju. Għalkemm ir-rata tal-impjieg wriet sinjali ta’ rkupru fl-aħħar sena, ir-rata tal-qgħad f’Comunidad Valenciana għadu fil-livell ta’ 21.8 %
                  11
               .

               23.Affiljazzjoni tad-dejta għas-sigurtà soċjali juru tnaqqis b’15 % (-296 952 persuni) f’għadd ta’ nies impjiegati fil-Comunidad Valenciana fl-2015 meta mqabbel mal-2008, filwaqt li f’Sagunto, l-għadd ta’ nies impjegati naqas b’28,5 % (-5 939 persuni), jiġifieri differenza ta’ 13,5 punti perċentwali mqabbla mal-valuri tar-reġjun
                  12
               .

               24.Abbażi tad-dejta tal-Eurostat dwar il-qgħad ta’ bliet b’popolazzjoni simili għal Sagunto, Spanja ssostni li huma biss il-bliet f’territorji ultraperiferiċi (bħal Le Tampon-Reunion: 26.8 %) jew li kienu s-suġġett ta’ bosta każijiet tal-FEG (Il-Maċedonja-Greċja Ċentrali: 28.7 %), għandhom rati tal-qgħad li jaqbżu dik ta' Sagunto (25.8 %).

               25.Il-Comunidad Valenciana huwa fost ir-reġjuni tal-UE li ntlaqtu l-agħar mill-effetti tal-kriżi ekonomika u finanzjarja u l-globalizzazzjoni. Sa mill-2009, Spanja ppreżentat disa’ applikazzjonijiet tal-FEG
                  13
                b’appoġġ għall-ħaddiema li ngħataw is-sensja f’dan ir-reġjun, f’varjetà ta’ setturi. Total ta’ 1 560 intrapriża, l-iktar SMEs, kienu kkonċernati minn kważi 7 600 sensja. Barra minn hekk, Sagunto u l-kontea tagħha l-Camp de Morvedre għadhom qed jitħabtu mal-effetti tas-sensji bil-massa, li għalihom kienet tressqet applikazzjoni FEG li ġiet approvata fl-2014
                  14
               .

               26.Minħabba s-sitwazzjoni ekonomika ta’ dawn l-aħħar snin li wasslet għall-għeluq ta’ għadd kbir ta’ negozji, is-siti industrijali fit-territorju huma prinċipalment mhux okkupati. Ma kien hemm l-ebda ftuħ riċenti ta' impjanti fiż-żona li jista joħloq opportunitajiet ġodda ta' impjieg għall-ħaddiema. Biex titreġġa’ lura din ix-xejra, Sagunto, ġie inkluż fil-pjan ta’ azzjoni tal-gvern reġjonali mmirat lejn qawmien mill-ġdid industrijali tat-territorju. Erba’ miljun euro huma allokati għal dan l-iskop fil-baġit tal-2016.

               27.Kważi 20 % tal-popolazzjoni Sagunto huma persuni anzjani u 5,8 % għandhom ’il fuq minn 80 sena. Fost il-persuni qiegħda, dawk li ilhom qiegħda fit-tul jirrappreżentaw 38,5 % filwaqt li r-rata ta' persuni qiegħda fil-grupp ta’ età ta' 45 u iktar telgħet għal 58,7 %. Mill-ħaddiema ssensjati kkonċernati minn din l-applikazzjoni, 71 % għandhom ’il fuq minn 45 sena, 78 % kienu impjegati mill-istess intrapriża għal mill-anqas 15-il sena konsekuttivi u 50 % ma għandhom l-ebda kwalifiki edukattivi, li jagħmilhom vulnerabbli ħafna f’kuntest ta’ skarsezza ta’ impjiegi. Barra minn hekk, iċ-ċensiment tal-2014 juri li Sagunto għandu rata ta' dipendenza ta' 53,7 %, li hija ogħla mill-medja ta’ 51,8 % tal-UE-28
                  15
               .

               Il-benefiċjarji fil-mira u l-azzjonijiet proposti

               Il-benefiċjarji fil-mira

               28.Dawn il-ħaddiema kollha li ngħataw is-sensja huma mistennija li jipparteċipaw fil-miżuri. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa hekk kif ġej:

                        Kategorija

                        Għadd ta'
                           benefiċjarji fil-mira

                        Sess:

                        Irġiel:

                        241

                        (96,4 %)

                        Nisa:

                        9

                        (3,6 %)

                        Ċittadinanza:

                        ċittadini tal-UE:

                        249

                        (99,6 %)

                        mhux ċittadini tal-UE:

                        1

                        (0,4 %)

                        Grupp ta' età:

                        15-24 sena:

                        0

                        (0,0 %)

                        25-29 sena:

                        1

                        (0,4 %)

                        30-54 sena:

                        191

                        (76,4 %)

                        55-64 sena:

                        58

                        (23,2 %)

                        iktar minn 64 sena:

                        0

                        (0,0 %)

               Eliġibbiltà tal-azzjonijiet proposti

               29.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               –Merħba u sessjonijiet ta’ informazzjoni: Din hija l-ewwel miżura li se tiġi offruta lill-ħaddiema kollha u tinkludi: (1) sessjonijiet ta' informazzjoni ġenerali u sessjonijiet ta' informazzjoni individwali dwar il-bżonnijiet ta' ħiliet u taħriġ; dwar programmi disponibbli għall-pariri u t-taħriġ; u dwar konċessjonijiet u inċentivi; (2) proċedura tar-reġistrazzjoni.

               –Gwida okkupazzjonali: Din tinvolvi t-tiswir tal-profili tal-ħaddiema parteċipanti u t-tfassil personalizzat tat-triq lejn l-integrazzjoni mill-ġdid; gruppi ta’ ħidma dwar l-intraprenditorija u tekniki għat-tfittix ta’ impjieg; u l-għoti ta’ pariri u s-segwitu ta’ appoġġ personalizzat matul il-perjodu ta’ implimentazzjoni. Il-parteċipanti jistgħu jużaw ukoll servizzi ta’ taħriġ wara l-integrazzjoni mill-ġdid tagħhom fis-suq tax-xogħol.

               –Kollokamenti ta' impjiegi: Dan għandu jinvolvi tiftix intensiv u proattivi ta’ tfittxija għal opportunitajiet ta’ xogħol lokali u reġjonali, faċilitaturi tal-impjiegi u tqabbil sussegwenti. Din il-miżura għandha l-għan li tikkomplementa għat-tiftix individwali għax-xogħol min-naħa tal-benefiċjarji.

               –Taħriġ: Il-miżuri tat-taħriġ se jinkludu varjetà ta’ korsijiet ta’ taħriġ miġbura f’taħriġ vokazzjonali u taħriġ f’ħiliet trażversali. It-taħriġ vokazzjonali se jiffoka fuq il-liċensjar vokazzjonali, bħal dak meħtieġ għat-trasport tas-CPC
                  16
               , u fuq setturi u oqsma fejn jeżistu l-opportunitajiet jew se jinħolqu, bħas-settur tal-ikel (sikurezza fl-ikel, HACCP
                  17
               , eċċ.),tisjir, prevenzjoni tar-riskju okkupazzjonali u kontroll tal-kwalità u standards tal-ambjent (ISO 9001
                  18
               , ISO 14000
                  19
               , EFQM
                  20
               , eċċ.), proġetti HVAC
                  21
               , manteniment ta' tagħmir industrijali, eċċ. L-offerta ta' taħriġ f'ħiliet trasversali se tinkludi taħriġ f'varjetà ta' ħiliet li jikkontribwixxu għal prestazzjoni aħjar ta' xogħol bħal ICT, lingwi barranin, ġestjoni tan-negozji, eċċ.

               –Promozzjoni tal-intraprenditorija: Din il-miżura tfittex li tassisti lil ħaddiema li ngħataw is-sensja li jipprevedu li joħolqu n-negozju tagħhom stess u jkopri elementi bħall-iżvilupp ta’ idea ta’ negozju, l-ippjanar, it-twettiq ta’ studji ta’ fattibbiltà, il-ksib ta’ finanzi, eċċ.; se jkun disponibbli tagħlim personalizzat privat matul il-proċess kollu sabiex jitnieda n-negozju u jingħata appoġġ fir-rigward tar-rekwiżiti amministrattivi. Il-parteċipanti jistgħu jużaw ukoll servizzi ta’ taħriġ wara li jibdew in-negozju tagħhom.

               –Kontribuzzjoni għall-ftuħ ta’ negozju: Il-ħaddiema li jiftħu n-negozju tagħhom se jirċievu sa EUR 15 000 li jagħmlu tajjeb għall-ispejjeż tal-bidu. Waħda mid-diffikultajiet ewlenin li jaffaċċjaw l-imprendituri meta jiftħu negozju hija l-aċċess għal finanzjament. Din il-miżura għandha l-għan li tippromwovi l-intraprenditorija permezz ta’ dan l-appoġġ finanzjarju.

               –Benefiċċji għall-parteċipazzjoni: Il-parteċipanti, wara li jilħqu l-miri tat-triq tagħhom biex jiġu integrati mill-ġdid se jirċievu benefiċċju ta’ EUR 600.

               –Kontribuzzjoni għall-ispejjeż tal-ivvjaġġar: Il-ħaddiema li jipparteċipaw fil-miżuri se jirċievu kontribuzzjoni għall-ispejjeż tal-ivvjaġġar tagħhom. L-ammont finali se jiġi kkalkulat skont il-ġranet attwali ta’ parteċipazzjoni u d-distanza tal-ivjaġġar. Huwa stmat li, bħala medja, parteċipant jista’ jirċievi EUR 300.

               –Għajnuna għal dawk li jieħdu ħsieb ta' persuni dipendenti: Ħaddiema li għandhom persuni dipendenti (tfal, persuni anzjani jew b’diżabilità) se jirċievu kontribuzzjoni lejn l-ispejjeż tagħhom għal dawk li jieħdu ħsiebhom, bil-kundizzjoni li jipparteċipaw fil-miżuri. Dan għandu l-għan li jkopri spejjeż addizzjonali li jiffaċċjaw il-ħaddiema li għandhom responsabbiltajiet ta' kura sabiex jagħmlu użu mit-taħriġ jew miżuri oħra.

               –Kontribuzzjoni għall-ispejjeż relatati ma’ bidla fir-residenza: Dawk il-ħaddiema li jaċċettaw impjieg li jinvolvi tibdil ta' residenza se jirċievu somma f'daqqa ta' EUR 3 000 biex ikopru n-nefqa meħtieġa.

               –Kontribut b’rata fissa tal-internet. Il-ħaddiema li m’għandhomx internet id-dar u jinstallawh, sabiex ikunu jistgħu jibbenefikaw minn taħriġ jew miżuri oħrajn fuq pjattaformi diġitali, se jirċievu sa 75 % tal-ispejjeż b’rata fissa ta’ kull xahar.

               –Benefiċċju ta’ għoti ta’ impjieg: Dan il-pagament jibbenefika lill-ħaddiema ssensjati billi jiffaċilita l-impjieg mill-ġdid tagħhom taħt kuntratti b’terminu fiss jew permanenti f’intrapriża differenti. Għal impjieg mill-ġdid taħt kuntratti permanenti l-intrapriża li timpjega se tirċievi EUR 3 000 għal kull ħaddiem filwaqt li għal impjieg mill-ġdid taħt kuntratti b’terminu fiss ta’ mill-inqas 12-il xahar, l-intrapriża li timpjega se tirċievi EUR 1 000 għal kull ħaddiem.

               30.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               31.Spanja pprovdiet l-informazzjoni meħtieġa dwar l-azzjonijiet li huma obbligatorji għall-impriża kkonċernata permezz tal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG ma tissostitwixxix dawn l-azzjonijiet.

               Il-baġit stmat

               32.L-ispejjeż totali stmati huma ta' EUR 1 428 000, li jinkludu nefqa ta' EUR 1 334 000 għal servizzi personalizzati u nefqa ta' EUR 94 000 għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               33.Il-kontribuzzjoni finanzjarja totali mitluba mill-FEG hija ta’ EUR 856 800 (60 % tal-ispejjeż totali).

                        Azzjonijiet

                        Għadd stmat ta' parteċipanti

                        Spiża stmata għal kull parteċipant
                        (f’EUR)
                        (*)

                        Spejjeż totali stmati

                        (f’EUR)
                        (**)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Merħba u sessjonijiet ta’ informazzjoni:
                           (acción de acogida)

                        250

                        204

                        51 000

                        Gwida okkupazzjonali
                           (orientación, asesoramiento laboral e itinerario personalizado de inserción)

                        250

                        408

                        102 000

                        Kollokamenti ta' impiegi
                        (Kollokamenti ta' impiegi)

                        250

                        476

                        119 000

                        Taħriġ
                           (formación)

                        230

                        2 000

                        460 000

                        Promozzjoni tal-intraprenditorija
                           (emprendimiento)

                        30

                        2 000

                        60 000

                        Kontribuzzjoni għall-ftuħ ta’ negozju
                           (incentivo para establecimiento de negocio)

                        16

                        13 400

                        214 400

                        Subtotal (a):

                        Perċentwal tal-pakkett ta' servizzi personalizzati:

                        –

                        1 006 400

                        (75,44 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Benefiċċju għall-parteċipazzjoni
                           (incentivo para participar)

                        170

                        600

                        102 000

                        Kontribuzzjoni għall-ispejjeż tal-ivvjaġġar
                           (incentivo para desplazamiento)

                        50

                        300

                        15 000

                        Għajnuna għal min jieħu ħsieb persuni dipendenti
                           (Incentivos que remuevan obstáculos que impidan la participación)

                        50

                        1 500

                        75 000

                        Kontribuzzjoni għall-ispejjeż għat-tibdil tar-residenza
                        (incentivo por traslado)

                        5

                        3 000

                        15 000

                        Kontribuzzjoni b’rata fissa tal-internet
                        (incentivo para disponer de accesso a Internet en el domicilio)

                        150

                        404

                        60 600

                        Benefiċċju ta’ għoti ta’ impjieg
                        (incentivo empleadores)

                        25

                        2 400

                        60 000

                        Subtotal (b):

                        Perċentwal tal-pakkett ta' servizzi personalizzati:

                        –

                        327 600

                        (24,56 %)

                         L-azzjonijiet taħt l-Artikolu 7(4) tar-Regolament tal-FEG

                        1. Attivitajiet preparatorji

                        –

                        0

                        2. Ġestjoni

                        –

                        90 000

                        3. Informazzjoni u pubbliċità

                        –

                        4 000

                        4. Kontroll u rapportar

                        –

                        0

                        Subtotal (c):

                        Perċentwal tal-ispejjeż totali:

                        –

                        94 000

                        (6,58 %)

                        L-ispejjeż totali (a + b + c):

                        –

                        1 428 000

                        Kontribuzzjoni mill-FEG (60 % tal-ispejjeż totali)

                        –

                        856 800

               (*) Biex jiġu evitati d-deċimali, l-ispejjeż stmati għal kull ħaddiem tqarrbu għall-eqreb numru sħiħ. Madankollu t-tqarrib ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa minn Spanja.

               (**) It-totali ma jaqblux bl-eżatt minħabba t-tqarrib.

               34.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Spanja kkonfermat li dawn l-azzjonijiet huma kundizzjonali fuq il-parteċipazzjoni attiva tal-benefiċjarji fil-mira f'attivitajiet ta' tfittxija ta' impjiegi jew taħriġ.

               35.Spanja kkonfermat li l-ispejjeż tal-investimenti għall-ħaddiema li jaħdmu għal rashom, il-ftuħ ta’ negozji u l-akkwiżizzjonijiet minn impjegati mhux se jaqbżu l-EUR 15 000 għal kull benefiċjarju.

               Perjodu ta' eliġibbiltà tan-nefqa

               36.Spanja bdiet tipprovdi s-servizzi personalizzati lill-benefiċjarji fil-mira fl-20 ta' Settembru 2016. Għaldaqstant, in-nefqa fuq dawn l-azzjonijiet se tkun eliġibbli għal kontribuzzjoni finanzjarja mill-FEG mill-20 ta' Settembru 2016 sal-20 ta' Settembru 2018.

               37.Spanja bdiet iġġarrab in-nefqa amministrattiva sabiex timplimenta l-FEG fl-1 ta' Ottubru 2015. In-nefqa fuq l-attivitajiet ta' tħejjija, ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-1 ta' Ottubru 2015 sal-20 ta' Marzu 2019.

               Komplimentarjetà ma’ azzjonijiet iffinanzjati minn fondi nazzjonali jew tal-Unjoni

               38.Is-sors ta’ prefinanzjament jew kofinanzjament nazzjonali huwa l-finanzjament pubbliku s-SERVEF
                  22
                (uffiċċji tax-xogħol pubbliku tal-gvern awtonomu).

               39.Spanja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Il-proċeduri għall-konsultazzjoni mal-benefiċjarji fil-mira jew mar-rappreżentanti tagħhom, jew mas-sħab soċjali, kif ukoll mal-awtoritajiet lokali u reġjonali

               40.Spanja indikat li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-ħaddiema, l-imsieħba soċjali, l-assoċjazzjoni rilevanti ta’ min iħaddem u l-awtoritajiet lokali (Sagunto).

               41.Imħassba dwar is-sitwazzjoni vulnerabbli tal-ħaddiema wara t-tħabbir tal-għeluq tal-intrapriża, ir-rappreżentanti ta’ dawk li kienu jaħdmu mal-Bosal (l-intrapriża li tat is-sensja lill-biċċa l-kbira tal-ħaddiema kkonċernati minn din l-applikazzjoni) informaw is-SERVEF dwar ir-rieda tagħhom li jappoġġjaw l-applikazzjoni għal finanzjament mill-FEG. F’laqgħa li saret fl-1 ta’ Ottubru 2015, ġie deċiż li jirċievu l-għajnuna mill-FEG. F’laqgħat sussegwenti, il-miżuri li kelllhom jiġu offruti lill-ħaddiema ġew definiti skont l-iskeda tagħhom.

               Ġestjoni u sistemi ta’ kontroll

               42.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Spanja nnotifikat lill-Kummissjoni li l-kontribuzzjoni finanzjarja se tkun ġestita u kkontrollata mill-istess entitajiet li jiġġestixxu u jikkontrollaw l-Fond Soċjali Ewropew (ESF) fi Spanja. Id-Dirección General de financiación y Fondos Europeos se jkun il-korp intermedjarju għall-awtorità ta’ ġestjoni.

               L-impenji mogħtija mill-Istat Membru kkonċernat

               43.Spanja tat l-assigurazzjonijiet kollha meħtieġa rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni se jiġu rispettati fil-kuntest tal-aċċess għall-azzjonijiet proposti u l-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfatti,

               –L-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jirregolaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –l-azzjonijiet proposti se jikkomplementaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               44.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  23
               .

               45.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 856 800, li jirrappreżenta 60 % tal-ispejjeż totali tal-azzjonijiet proposti, biex tiġi pprovduta kontribuzzjoni finanzjarja għall-applikazzjoni.

               46.Id-deċiżjoni proposta biex jiġi mmobilizzat il-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  24
               .

               Atti relatati

               47.Fl-istess żmien li se tkun qed tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill biex jiġu trasferiti EUR 856 800 fil-linja baġitarja rilevanti.

               48.Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni minn Spanja – EGF/2016/004 ES/Comunidad Valenciana - Vetturi

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  25
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  26
               , u b'mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  27
               .

               (3)Fil-21 ta’ Ġunju 2016, Spanja ppreżentat applikazzjoni biex timmobilizza l-FEG, fir-rigward ta’ sensji fis-settur ekonomiku kklassifikat skont il-klassifikazzjoni statistika tal-attivitajiet ekonomiċi fil-Komunità Ewropea (“NACE”) Reviżjoni 2 Diviżjoni 29 (Manifattura ta’ vetturi bil-mutur, trejlers u semitrejlers) fin-nomenklatura tal-unitajiet territorjali għall-istatistika (“NUTS”)
                  28
                2 fir-reġjun ta’ Comunidad Valenciana (ES52) fi Spanja. Din ġiet issupplimentata b'informazzjoni addizzjonali mogħtija skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)B’konformità mal-Artikolu 4(2) tar-Regolament (UE) Nru 1309/2013, l-applikazzjoni minn Spanja hija meqjusa ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (5)Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta' EUR 856 800 fir-rigward tal-applikazzjoni ppreżentata minn Spanja.

               (6)Sabiex jitnaqqas kemm jista' jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2016, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jagħti s-somma ta' EUR 856 800 f'approprjazzjonijiet ta' impenn u ta' pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]
                  29*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  F’konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  bażi tad-dejta OICA

                     (7)
                  ACEA The Automobile Industry Pocket Guide 2016–2017

                     (8)
                  Ara n-nota Nru 10 ta’ qiegħ il-paġna.

                     (9)
                  ACEA The Automobile Industry Pocket Guide 2016–2017

                     (10)
                  Abbażi tal-globalizzazzjoni relatata mal-kummerċ: EGF/2016/004 ES Comunidad Valenciana għall-industrija tal-karozzi, (is-suġġett ta’ din il-proposta għal deċiżjoni), kif ukoll, EGF/2007/001 FR PSA Fornituri. COM(2007) 415; EGF/2007/010 PT Lisboa Alentejo. COM(2008) 94; EGF/2008/002 ES Delphi. COM(2008) 547; EGF/2008/004 ES Castilla y León Aragón. COM(2009) 150; EGF/2009/013 DE Karmann. COM(2010) 007; EGF/2012/005 SE Saab, COM(2012) 622; EGF/2012/008 IT De Tomaso; COM(2013) 469; EGF/2013/006 PL Fiat Auto Poland, COM(2014) 699¸ EGF/2013/012 BE Ford Genk, COM(2014) 532; EGF/2014/006 FR PSA, COM(2014) 560; EGF/2015/003 BE Ford Genk, COM(2015) 336 u EGF/2015/009 SE Volvo Trucks (Trakkijiet Volvo), COM(2016) 61
                     Abbażi tal-kriżi finanzjarja u ekonomika: EGF/2009/007 SE Volvo, COM(2009) 602 EGF/2009/009 AT Steiermark, COM(2009) 602; EGF/2009/019 FR Renault, COM(2011) 420; EGF/2010/002 ES Cataluña automotive, COM(2010) 453; EGF/2010/004 PL Wielkopolskie, COM(2010) 616; EGF/2010/015 FR Peugeot, COM(2012) 461; EGF/2010/031 BE General Motors Belgium, COM(2011) 212; EGF/2011/003 DE Arnsberg and Düsseldorf automotive, COM(2011) 447; EGF/2011/005 PT Norte-Centro automotive, COM(2011) 664; u EGF/2015/002 DE Adam Opel, COM(2015) 342.

                     (11)
                  EPA Q2 2016.

                     http://www.datosmacro.com/paro-epa/espana-comunidades-autonomas/valencia

                     (12)
                  Instituto Nacional de la Seguridad Social.

                     (13)
                  EGF/2009/014 ES Comunidad Valenciana - ċeramika, COM(2010) 216;
                     EGF/2010/005 ES Comunidad Valenciana - ġebel naturali, COM(2010) 617;
                     EGF/2010/009 ES Comunidad Valenciana - tessili, COM(2010) 613;
                     EGF/2011/006 ES Comunidad Valenciana - konstruzzjoni, COM(2012) 53;
                     EGF/2011/020 ES Comunidad Valenciana - żraben, COM(2012) 204 ;
                     EGF/2013/004 ES Comunidad Valenciana - materjali għall-bini, COM(2013) 635;
                     EGF/2013/008 ES Comunidad Valenciana - tessili, COM(2014) 45;
                     EGF/2014/004 ES Comunidad Valenciana - metall, COM(2014) 515
                     EGF/2016/004 ES Comunidad Valenciana - l-industrija tal-karozzi (l-oġġett tal-proposta ta' din id-Deċiżjoni).

                     (14)
                  EGF/2014/004 ES Comunidad Valenciana - metall, COM(2014) 515.

                     (15)

                     http://ec.europa.eu/eurostat/statistics-explained/index.php/Population_structure_and_ageing

                     (16)
                  Ċertifikat ta' kompetenza professjonali (CPC)

                     (17)
                  Analiżi tar-Riskji u Punti ta' Kontroll Kritiċi (HACCP)

                     (18)
                  L-ISO 9001 jistabbilixxi r-rekwiżiti ta’ sistema ta’ ġestjoni tal-kwalità.

                     (19)
                  Il-familja tal-ISO 14000 tindirizza aspetti varji ta’ ġestjoni ambjentali.

                     (20)
                  Il-Mudell ta’ Kwalità (EFQM) definit mill-Fondazzjoni Ewropea għall-Ġestjoni tal-Kwalità

                     (21)
                  Sistemi tat-tisħin, il-ventilazzjoni u l-kundizzjonament tal-arja (HVAC).

                     (22)
                  Servicio Valenciano de Empleo y Formación de la Generalitat Valenciana (SERVEF).

                     (23)
                  ĠU L 347, 20.12.2013, p. 884.

                     (24)
                  ĠU C 373, 20.12.2013, p. 1.

                     (25)
                  ĠU L 347, 20.12.2013, p. 855.

                     (26)
                  ĠU C 373, 20.12.2013, p. 1.

                     (27)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (28)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34)

                     (29)
                   Date to be inserted by the Parliament before the publication in OJ.


               IL-KUMMISSJONI EWROPEA
            Brussell, 20.1.2016
            COM(2016) 1 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni mill-Belġju – EGF/2015/007 BE/Hainaut-Namur Glass)

               MEMORANDUM TA’ SPJEGAZZJONI

               IL-KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-"Regolament tal-FEG").

               2.Fid-19 ta’ Awwissu 2015, il-Belġju ressaq l-applikazzjoni EGF/2015/007 BE/Hainaut-Namur Glass għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt NACE Reviżjoni 2 Diviżjoni 23 (Manifatturar ta’ prodotti minerali oħra li mhumiex metalliċi) fir-reġjuni tal-livell NUTS 2 ta’ Hainaut (BE32) u Namur (BE35) fil-Belgju.

               3.Wara li vvalutat din l-applikazzjoni, u f'konformità mad-dispożizzjonijiet kollha applikabbli tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ kontribut finanzjarju mill-FEG huma sodisfati.

               SOMMARJU TAL-APPLIKAZZJONI

                        L-applikazzjoni tal-FEG

                        EGF/2015/007 BE/Hainaut-Namur Glass

                        L-Istat Membru

                        Il-Belġju

                        Ir-reġjun(i) ikkonċernat(i) (il-livell NUTS
                           3
                         2)

                        Hainaut (BE32)

                        Namur (BE35)

                        Id-data tat-tressiq tal-applikazzjoni

                        Id-19 ta' Awissu 2015

                        Id-data sa meta tista' tinħareġ konferma li l-applikazzjoni tkun waslet.

                        It-2 ta' Settembru 2015

                        Id-data ta’ skadenza sa meta tista' tintalab informazzjoni addizzjonali

                        It-2 ta' Settembru 2015

                        Id-data ta’ skadenza għall-għoti tal-informazzjoni addizzjonali

                        It-28 ta' Ottubru 2015

                        Id-data ta’ skadenza għat-tlestija tal-valutazzjoni

                        L-20 ta' Jannar 2016

                        Il-kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        2

                        Is-settur(i) tal-attività ekonomika

                        (Id-Diviżjoni tal-NACE Reviżjoni 2)
                           4

                        Id-Diviżjoni 23 (Manifattura ta’ prodotti minerali oħra li mhumiex metalliċi)

                        Il-perjodu ta' referenza (disa' xhur):

                        Mill-31 ta' Awwissu 2014 sal-31 ta' Mejju 2015

                        L-għadd ta’ sensji matul il-perjodu ta’ referenza

                        412

                        L-għadd totali ta’ benefiċjarji eliġibbli

                        412

                        L-għadd totali ta’ benefiċjarji fil-mira

                        412

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        100

                        Il-baġit għas-servizzi personalizzati (f'EUR)

                        1 758 507

                        Il-baġit għall-implimentazzjoni tal-FEG
                           5
                         (f'EUR)

                        67 400

                        Il-baġit totali (EUR)

                        1 825 907

                        Il-kontribuzzjoni tal-FEG (60 %) (EUR)

                        1 095 544

               VALUTAZZJONI TAL-APPLIKAZZJONI

               Proċedura

               4.Il-Belġju ppreżenta l-applikazzjoni EGF/2015/007 BE/Hainaut-Namur Glass fid-19 ta' Awwissu 2015, fi żmien 12-il ġimgħa mid-data li fiha l-kriterji ta' intervent stabbiliti fl-Artikolu 4 tar-Regolament dwar l-FEG ġew sodisfati. Il-Kummissjoni tat konferma li kienet irċeviet l-applikazzjoni fi żmien id-data ta' skadenza ta' ġimagħtejn mid-data tat-tressiq tal-applikazzjoni u, fl-istess ħin, talbet aktar informazzjoni mill-Belġju. Tali informazzjoni addizzjonali ngħatat fi żmien tmien ġimgħat mit-talba, wara estensjoni tad-data tal-iskadenza b’ġimagħtejn wara li l-Belġju ressaq talba ġustifikata. L-iskadenza ta’ 12-il ġimgħa minn meta waslet l-applikazzjoni kompluta, li fihom il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fl-20 ta’ Jannar 2016.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 412-il ħaddiem li ngħataw is-sensja fis-settur ekonomiku kklassifikat taħt NACE Reviżjoni 2 Diviżjoni 23 (Manifattura ta’ prodotti minerali oħra li mhumiex metalliċi). Is-sensji mogħtija mill-intrapriżi jinsabu fir-reġjuni tal-livell NUTS 2 ta' Hainaut (BE32) u Namur (BE35).

                        L-intrapriżi u l-għadd ta’ sensji matul il-perjodu ta’ referenza

                        AGS Glass

                        144

                        Saint-Gobain Glass

                        268

                        L-għadd totali ta’ intrapriżi: 2

                        L-għadd totali ta’ sensji:

                        412

                        L-għadd totali ta’ persuni li jaħdmu għal rashom li l-attività tagħhom waqfet:

                        0

                        L-għadd totali ta’ ħaddiema eliġibbli u persuni li jaħdmu għal rashom:

                        412

               Il-kriterji ta’ intervent

               6.Il-Belġju ressaq l-applikazzjoni skont il-kriterju ta’ intervent tal-Artikolu 4(2) li jidderoga mill-kriterji tal-Artikolu 4(1)(b) tar-Regolament tal-FEG, li jeħtieġ li jingħataw is-sensja mill-inqas 500 ħaddiem fuq perjodu ta’ referenza ta’ disa’ xhur fl-intrapriżi li joperaw fl-istess settur ekonomiku definit fid-diviżjoni NACE Reviżjoni 2 u li jinsabu f’reġjun wieħed jew f’żewġ reġjuni kontigwi kif definit fil-livell NUTS 2 fi Stat Membru.. Kien hemm 412-il sensja kkumbinati fir-reġjuni tal-livell NUTS 2 ta’ Hainaut (B32) u Namur (B35)

               7.Il-perjodu ta’ referenza ta’ disa’ xhur tal-applikazzjoni huwa mill-31 ta’ Awwissu 2014 sal-31 ta’ Mejju 2015.

               Il-kalkolu tas-sensji u tal-waqfien tal-attività

               8.Is-sensji matul il-perjodu ta’ referenza ġew ikkalkulati kif ġej:

               –412 mid-data tal-avviż individwali tal-impjegatur biex ikeċċi jew iwaqqaf il-kuntratt ta’ impjieg tal-ħaddiem.

               Il-benefiċjarji eliġibbli

               9.L-għadd totali ta’ benefiċjarji eliġibbli huwa ta’ 412.

               Ir-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               10.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjin minħabba l-globalizzazzjoni, il-Belġju jsostni li f’dawn l-aħħar snin, il-kummerċ tal-Unjoni fil-prodotti tal-ħġieġ għadda minn taqlib serju. Filwaqt li d-domanda staġnat fl-Ewropa bejn l-2000 u l-2013, l-importazzjonijiet żdiedu b’mod drammatiku, filwaqt li l-produtturi barranin ħatfu sehem dejjem akbar tas-suq Ewropew
                  6
               . Dan jista’ jiġi spjegat mill-fatt li kapaċità żejda tal-produzzjoni fl-Asja (partikularment fiċ-Ċina) wasslet għal pressjoni li naqqset il-prezzijiet, li l-produtturi Ewropej isibu diffiċli biex ilaħħqu magħha, minħabba spejjeż ta’ produzzjoni ogħla u standards ambjentali aktar stretti, b’mod partikolari l-kwoti tal-emissjonijiet tas-CO2
                  7
               . Filwaqt li d-domanda żdiedet f’ekonomiji li qed jiżviluppaw, l-Ewropa ma rnexxilhiex iżżid is-sehem tagħha fis-swieq tal-esportazzjoni. Meta wieħed iħares lejn is-settur tal-ħġieġ ċatt ikkonċernat minn din l-applikazzjoni, il-produzzjoni fl-Ewropa naqset b’20 % bejn l-2007 u l-2012
                  8
               . Bejn l-2000 u l-2010, fis-settur tal-ħġieġ b’mod ġenerali, l-impjiegi naqsu b’32 % fl-Ewropa (li affettwaw b’mod partikolari l-Ġermanja, il-Polonja, Franza u l-Belġju)
                  9
               . Il-produzzjoni tal-ħġieġ fil-Belġju niżlet taħt il-miljun tunnellata fl-2009 għall-ewwel darba mis-snin sittin, u dan kompla jonqos b’5 % kemm fl-2011 kif ukoll fl-2012
                  10
               . Il-produtturi Ewropej li baqa', fil-biċċa l-kbira tagħhom qed iċaqalqu l-produzzjoni lejn l-Asja, b’tali mod li l-impjiegi Ewropej fis-settur naqsu bi 12 % mill-2010 u 27 % mis-sena 2000.

               11.S'issa, is-settur tal-Manifattura ta’ prodotti minerali oħra li mhumiex metalliċi kien is-suġġett ta' ħames applikazzjonijiet tal-FEG, b'waħda minnhom tkun ibbażata fuq il-globalizzazzjoni u bl-oħra tkun ibbażata fuq il-kriżi finanzjarja u ekonomika globali.

               L-avvenimenti li wasslu għas-sensji u għall-waqfien tal-attività

               12.L-avveniment li wassal għal dawn is-sensji huwa l-għeluq ta’ żewġ impjanti ta’ produzzjoni fil-Vallonja proprjetà taż-żewġ intrapriżi, AGC Europe SA u Saint-Gobain Glass Benelux, rispettivament. Dawn iż-żewġ siti ta’ produzzjoni kienu jinsabu fir-reġjuni ta' Hainaut u ta' Namur rispettivament. L-AGC Europe SA investiet aktar minn EUR 48 miljun fis-sit tagħha f’Roux (Hainaut) ibejn l-2006 u l-2010, iżda minħabba kompetizzjoni b’saħħitha mill-produtturi Asjatiċi (prinċipalment miċ-Ċina u l-Ġappun) u l-kontinwazzjoni xejn favorevoli fil-klima ekonomika Ewropea, l-intrapriża kienet mġiegħla tagħlaq fil-produzzjoni fl-2014. Saint-Gobain Glass Benelux iffaċċjat problemi simili bil-produzzjoni tal-ħġieġ tagħha fl-2013, meta l-produzzjoni żejda fil-Lvant Imbiegħed irriżultat fi pressjoni tal-prezzijiet mhux sostenibbli mill-produtturi Asjatiċi. Fl-2014, Saint-Gobain Glass Benelux waqqfet il-produzzjoni fis-sit tagħha f’Auvelais (fir-reġjun ta' Namur).

               L-impatt mistenni tas-sensji fuq l-ekonomija u l-impjiegi lokali, reġjonali jew nazzjonali

               13.Ir-reġjun tal-Vallonja għandu tradizzjoni storika b’saħħitha tal-produzzjoni tal-ħġieġ b’għadd ta’ intrapriżi kbar. Madankollu, f’dawn l-aħħar snin, uħud minn dawn l-intrapriżi ffaċċjaw diffikultajiet, b’mod partikolari mill-bidu tal-kriżi finanzjarja u ekonomika fl-2008. L-għadd ta’ impjiegi fis-settur tal-ħġieġ fir-reġjuni ta’ Namur u Hainaut naqas minn 3 940 għal 3 170 (-19 %) bejn l-2007 u l-2012
                  11
               . Saħansitra din is-sitwazzjoni saret iktar diffiċli minħabba l-fatt li fis-settur kollu tal-manifattura kien hemm tnaqqis fil-produzzjoni fil-Vallonja, b’telf ta’ 1 236 impjieg fl-2013 u b'telf ta' 1 878 impjieg fl-2014. B’mod partikolari Hainaut qed iħabbat wiċċu ma’ sitwazzjoni diffiċli tas-suq tax-xogħol b’rata ta’ impjiegi ta’ 52,7 % (9,2 punti perċentwali inqas mill-medja nazzjonali) u rata ta’ qgħad ta’ 14,5 % (5,9 punti perċentwali ogħla mill-medja nazzjonali
                  12
               ). Anke ċ-ċifri tal-qgħad u tal-impjiegi f’Namur mhumiex favorevoli meta mqabbla mal-medja nazzjonali. Barra minn hekk, is-swieq tax-xogħol taż-żewġ reġjuni huma karatterizzati minn proporzjon għoli ta’ ħaddiema mhux ikkwalifikati (kważi nofs il-persuni li qegħdin ifittxu impjieg f’Namur u ftit iktar min-nofs ta' dawk li qed ifittxu impjieg f’Hainaut ma għandhomx il-kwalifiki tal-ogħla livell sekondarju). Dan it-tnaqqis fl-iskala tal-produzzjoni fis-settur tal-manifattura kollu se jagħmilha diffiċli biex il-grupp fil-mira ta’ din l-applikazzjoni jsib impjieg u ċertament li se jkun hemm bżonn ta' sforz fit-titjib fil-ħiliet.

               Spjegazzjoni taċ-ċirkostanzi eċċezzjonali li jirfdu l-ammissibbiltà tal-applikazzjoni

               14.Il-Belġju jargumenta li, minkejja l-fatt li ftit anqas minn 500 ngħataw is-sensja fil-perjodu ta' referenza ta' erba' xhur, din l-applikazzjoni xorta għandha tiġi assimilata ma' applikazzjoni skont l-Artikolu 4(1)(a) tar-Regolament tal-FEG minħabba ċ-ċirkustanzi eċċezzjonali li għandhom impatt serju fuq l-impjiegi u fuq l-ekonomija lokali, reġjonali jew nazzjonali. Tradizzjonalment is-settur tal-ħġieġ huwa wieħed importanti fil-Vallonja. Aktar minn 1/3 tal-unitajiet ta’ produzzjoni fis-settur tal-ħġieġ u 58 % tal-impjiegi fis-settur tal-ħġieġ fil-Belġju jinsabu f’dan ir-reġjun. Is-Saint-Gobain Group fl-2013 ġew sforzati jagħlqu impjant ieħor ta’ produzzjoni fil-Vallonja li kien is-suġġett tal-applikazzjoni EGF/2013/011 BE/Saint-Gobain Sekurit. Barra minn hekk, 12,3 % tal-forza tax-xogħol fir-reġjuni kkonċernati jaħdmu fil-manifattura li rat tnaqqis fl-impjiegi ta’ 8 punti perċentwali mill-2007. It-telf ta’ impjiegi fis-settur tal-ħġieġ hu konsiderevolment aktar sinifikanti f’Hainaut u f'Namur, meta mqabbel kemm mal-Vallonja jew mal-Belġju kollu kemm hu (l-għadd ta’ impjiegi naqas b’19 %). Iċ-ċirkostanzi eċċezzjonali marbuta ma' dan il-każ intwerew ukoll mill-awtoritajiet Belġjani billi saret referenza għas-sitwazzjoni mhux favorevoli tas-suq tax-xogħol fiż-żewġ reġjuni, li ntweriet permezz tar-rati ta’ impjiegi tagħhom aktar baxxi mill-medja, bi proporzjon għoli ta’ ħaddiema mhux ikkwalifikati u livelli għoljin ta’ qgħad fuq medda twila ta’ żmien (36,4 % f’Namur u 39,0 % f’Hainaut).

               Il-benefiċjarji fil-mira u l-azzjonijiet proposti

               Il-benefiċjarji fil-mira

               15.L-għadd stmat ta’ ħaddiema ssensjati li mistennija jipparteċipaw fil-miżuri huwa ta' 412. It-tqassim tal-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta’
                           benefiċjarji fil-mira

                        Sess:

                        Irġiel:

                        403

                        (97,82 %)

                        Nisa:

                        9

                        (2,18 %)

                        Iċ-ċittadinanza:

                        Ċittadini tal-UE:

                        405

                        (98,30 %)

                        mhux ċittadini tal-UE:

                        7

                        (1,70 %)

                        Il-grupp ta’ età:

                        15-24 sena:

                        0

                        (0 %)

                        25-29 sena:

                        22

                        (5,34 %)

                        30-54 sena:

                        293

                        (71,12 %)

                        55-64 sena:

                        97

                        (23,54 %)

                        iktar minn 64 sena:

                        0

                        (0 %)

               16.Barra minn hekk, il-Belġju se jipprovdi servizzi personalizzati kkofinanzjati mill-FEG lil massimu ta’ 100 żagħżugħ/a li mhumiex fl-edukazzjoni, impjieg jew taħriġ (NEETs) li jkollhom inqas minn 25 sena fid-data ta’ sottomissjoni tal-applikazzjoni, peress li 144 mis-sensji kollha msemmijin fil-paragrafu 15 iseħħu fir-reġjuni tal-livell NUTS 2 ta' Hainaut (BE32) li huma eliġibbli skont l-Inizjattiva Favur l-Impjieg taż-Żgħażagħ.

               17.Għaldaqstant, it-total stmat ta’ benefiċjarji fil-mira li huma mistennija jieħdu sehem fil-miżuri, inklużi n-NEETs, huwa 512.

               L-eliġibbiltà tal-azzjonijiet proposti

               18.Is-servizzi personalizzati li għandhom jiġu pprovduti lill-ħaddiema ssensjati jikkonsistu mill-azzjonijiet li ġejjin.

               –Appoġġ/Gwida/Integrazzjoni: Dan is-sett ta’ servizzi jibni fuq l-attivitajiet standard imwettqa mill-Unitajiet ta’ Riallokazzjoni. Is-servizzi se jingħataw minn tim ta’ staff speċjalizzat tal-FOREM
                  13
                fi sħubija ma’ organizzazzjonijiet li jirrappreżentaw lill-ex-ħaddiema biex iħeġġu lill-parteċipanti jieħdu sehem fil-miżuri u biex jgħinuhom bil-proċeduri amministrattivi. Sabiex jiġu ffaċilitati l-kuntatti bejn il-ħaddiema, is-servizzi huma pprovduti b’mod konġunt lill-ħaddiema kollha li ngħataw is-sensja f’bini apposta. Is-servizzi jkopru tliet tipi ta' attività:  (iii) aċċess liberu u miftuħ għal għodod għat-tiftix ta’ impjieg (tagħmir tal-IT b’konnessjoni tal-Internet, telefown, dokumentazzjoni speċjalizzata, eċċ.).

               –L-iffaċilitar tat-tfittix ta' impjieg FOREM sejjer iwettaq ukoll attivitajiet speċifiċi biex jgħin lill-ħaddiema fit-tiftix għal impjieg u biex jingħelbu d-diffikultajiet fil-proċess ta’ riallokazzjoni. Dan jinkludi laqgħat bejn il-ħaddiema li ngħataw is-sensja u l-impjegaturi potenzjali (it-tqabbil tal-impjiegi), żjarat tal-kumpaniji, laqgħat ma’ persuni li jirreklutaw għat-tħejjija ta' intervisti għax-xogħol, u skambji ta’ esperjenza ma’ ħaddiema oħra li jkunu diġà tħarrġu mill-ġdid jew li sabu impjieg wara sensja kollettiva.

               –It-taħriġ integrat: Se tingħata firxa ta’ korsijiet speċifiċi ta’ taħriġ jew mill-FOREM jew mis-Centres de competences jew mill-IFAPME
                  14
               . Bħala pass inizjali, l-istaff tal-FOREM se jgħin lil kull parteċipant biex jiddefinixxi l-miri tiegħu relatati max-xogħol u jiggwidah lejn wieħed mit-tipi ta’ moduli ta’ taħriġ. Fi tmiem kull modulu ta’ taħriġ, il-ħiliet ġodda jistgħu jiġu evalwati u ddokumentati. Skont it-tip ta’ taħriġ u l-qasam tal-kompetenzi, il-parteċipanti se jingħataw jew ċertifikazzjoni tal-ħiliet formali (jiġifieri ċertifikat ta’ kompetenza), ċertifikat ta’ attendenza (għal kompetenzi jew okkupazzjonijiet li għalihom ma teżisti l-ebda ċertifikazzjoni formali) jew validazzjoni tal-ħiliet (għal ħiliet u kompetenzi miksuba barra mill-korsijiet ta’ taħriġ formali).

               –It-trasferiment tal-esperjenza: Il-ħaddiema b’esperjenza jistgħu jtejbu l-ħiliet u l-għarfien tagħhom billi jsiru għalliema jew ħarrieġa fl-edukazzjoni teknika. Se jiġi żviluppat modulu speċifiku ta’ sensibilizzazzjoni u ta’ taħriġ minn qabel mill-FOREM u mill-federazzjonijiet tad-diversi fergħat tal-edukazzjoni teknika biex iħeġġeġ ċerti ħaddiema ħalli jitħarrġu biex isiru għalliema vokazzjonali.

               –Appoġġ għall-ħolqien ta’ intrapiża: Matul il-proċess kollu, ħaddiema li qed jikkunsidraw li jistabbilixxu n-negozju tagħhom stess se jirċievu gwida u appoġġ. Dan l-appoġġ jinkludi żewġ attivitajiet ewlenin: (i) sessjonijiet kollettivi ta' informazzjoni biex titqajjem kuxjenza rigward l-opportunitajiet ta' ħolqien tan-negozju, li jipprovdu informazzjoni dwar aspetti legali u miżuri għall-appoġġ tal-ħolqien tan-negozju; (ii) intervisti individwali ma' ħaddiema interessati biex jiġi eżaminat il-proġett tagħhom u mbagħad dawn jiġu mgħarrfa lill-organizzazzjonijiet tal-appoġġ tan-negozju u l-fornituri tas-servizzi.

               –Appoġġ għal proġetti kollettivi: Il-ħaddiema li jistgħu jkunu qegħdin jikkunsidraw li jistabbilixxu “intrapriża soċjali” flimkien bħala grupp se jirċievu gwida u appoġġ minn konsulenza speċjalizzata u mill-Unità ta’ Riallokazzjoni. Dan l-appoġġ jinkludi sessjonijiet ta’ informazzjoni u ta’ sensibilizzazzjoni dwar il-ħolqien tan-negozju u ħiliet ta’ ġestjoni bażiċi, kif ukoll pariri dwar it-twaqqif ta’ kumpanija (eż. it-tfassil ta’ pjan tan-negozju, l-istatuti legali ta’ abbozzar, il-kummerċjalizzazzjoni, eċċ.). Il-kumitat ta' appoġġ, li jlaqqa' flimkien rappreżentanti mill-organizzazzjonijiet tal-impjegaturi, mit-trejdjunjins u mill-FOREM, jivvaluta l-applikazzjoni u jiddeċiedi jagħtix għotja jew le. Kull ħaddiem involut fil-proġett jista' jirċievi għotja ta' EUR 5 000 (bil-fondi li jinġabru għall-ħaddiema kollha li jkunu qed jipparteċipaw). L-għotjiet jistgħu jintużaw biex ikopru x-xiri ta' tagħmir, merkanzija, reklamar, konsulenza, taħriġ, eċċ. Il-konsulenza se tamministra l-għotjiet u tirrapporta lill-FOREM dwar l-użu tal-ispejjeż (fatturi u dokumentazzjoni ta' sostenn).

               –Il-benefiċċji: Il-benefiċċji għat-tfittxija għall-impjieg u għat-taħriġ se jkunu wkoll disponibbli għall-parteċipanti.

               Is-servizzi personalizzati li għandhom jiġu provduti lil NEETs huma bbażati fuq approċċ simili kif deskritt hawn fuq u jikkonsistu mill-azzjonijiet li ġejjin:

               –Mobilizzazzjoni u gwida: Profil dettaljat ser jippermetti li ż-żgħażagħ  jidħlu direttament f’aktar edukazzjoni/taħriġ, inkella se jippermettilhom isegwu sessjoni speċjali ta’ induzzjoni mfassla biex jippromwovu l-fiduċja fihom infushom u jesploraw interessi.

               –It-taħriġ: Se tigħata firxa ta’ korsijiet speċifiċi ta’ taħriġ jew mill-FOREM jew mis-Centres de competences jew mill-IFAPME.

               –It-titjib tal-ħiliet personalizzati: Se jitfassal kors ta’ titjib tal-ħiliet personalizzati għal kull NEET li jipparteċipa f’din il-miżura.

               –Il-benefiċċji: Se jiġu offruti l-benefiċċji għat-tiftix ta' xogħol u t-taħriġ lill-parteċipanti.

               19.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               20.L-awtoritajiet Belġjani taw l-informazzjoni meħtieġa dwar azzjonijiet li huma obbligatorji għall-intrapriża kkonċernata bis-saħħa tal-liġi nazzjonali jew skont arranġamenti kollettivi. Huma kkonfermaw li kontribuzzjoni finanzjarja mill-FEG ma tissostitwixxix dawn l-azzjonijiet.

               Il-baġit stmat

               21.L-ispejjeż totali stmati huma ta’ EUR 1 825 907, li jikkonsistu min-nefqa għal servizzi personalizzati ta’ EUR 1 758 507 u n-nefqa għal attivitajiet preparatorji, ta’ ġestjoni, ta' informazzjoni u ta' pubbliċità, ta' kontroll u ta' rappurtar ta’ EUR 67 400.

               22.Il-kontribuzzjoni finanzjarja totali mitluba mill-FEG hija ta’ EUR 1 095 544 (60 % tal-ispejjeż totali).

                        L-azzjonijiet

                        L-għadd stmat ta’ parteċipanti

                        L-ispiża stmat għal kull parteċipant
                        (f'EUR)
                           15

                        L-ispejjeż totali stmati

                        (f'EUR)

                        Is-servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Riallokazzjoni (Reconversion):

                        Appoġġ/Gwida/Integrazzjoni (Accompagnement/Orientation/Insertion)

                        412

                        2 378

                        979 602

                        L-iffaċilitar tat-tfittix ta' impjieg (Dynamisation de la recherche d'emploi)

                        100

                        325

                        32 500

                        Taħriġ (Formazzjoni)

                        Taħriġ integrat (Formations intégrées)

                        140

                        849

                        118 850

                        Trasferiment tal-esperjenza (Transmission d'expérience)

                        6

                        1 000

                        6 000

                        Promozzjoni tal-intraprenditorija (Aide à la creation d'emploi)

                        Appoġġ għall-ħolqien ta’ intrapriżi (Autocreation d'emploi individuelle)

                        100

                        350

                        35 000

                        Appoġġ għall-proġetti kollettivi (Soutien à l'emergence de projets collectifs)

                        10

                        8 000

                        80 000

                        NEETS: Mobilizzazzjoni u Gwida (Mobilisation et orientation)

                        100

                        3 215

                        321 510

                        NEETS: It-taħriġ integrat (Formations intégrées)

                        50

                        850

                        42 500

                        NEETS: It-titjib tal-ħiliet personalizzati (remédiation et mise à niveau)

                        35

                        1 300

                        45 500

                        Subtotal (a):

                        Il-perċentwal tal-pakkett ta’ servizzi personalizzati

                        –

                        1 661 462

                        (94,48 %)

                        Il-benefiċċji u l-inċentivi (Azzjonijiet skont l-Artikolu 7(1)(b) tar-Regolament tal-FEG)

                        Il-benefiċċji għat-tiftix ta' xogħol (Allocations de recherche d'emploi

                        412

                        139

                        57 423

                        Il-benefiċċji għat-taħriġ (Allocations de formation)

                        140

                        88

                        12 372

                        NEETS: Il-benefiċċji għat-tiftix ta' xogħol (Indemnités stagiaires recherche d'emploi)

                        100

                        210

                        21 000

                        NEETS: Il-benefiċċji għat-taħriġ (Indemnités stagiaires formation)

                        50

                        125

                        6 250

                        Subtotal (b):

                        Il-perċentwal tal-pakkett ta’ servizzi personalizzati:

                        –

                        97 045

                        (5,52 %)

                         L-azzjonijiet skont l-Artikolu 7(4) tar-Regolament tal-FEG

                        1. L-attivitajiet preparatorji

                        –

                        0

                        2. Il-ġestjoni

                        –

                        13 400

                        3. Informazzjoni u reklamar

                        –

                        45 000

                        4. Kontroll u rapportar

                        –

                        9 000

                        Subtotal (c):

                        Il-perċentwal tal-ispejjeż totali:

                        –

                        67 400

                        (3,69 %)

                        L-ispejjeż totali (a + b + c):

                        –

                        1 825 907

                        Il-kontribuzzjoni tal-FEG (60 % tal-ispejjeż totali)

                        –

                        1 095 544

               23.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ;

               24.Il-Belġju kkonferma li l-ispejjeż tal-investimenti għall-ħaddiema li jaħdmu għal rashom, in-negozji l-ġodda u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju.

               Il-perjodu ta’ eliġibbiltà tan-nefqa

               25.Il-Belġju beda jipprovdi s-servizzi personalizzati lill-benefiċjarji fil-mira fl-10 ta’ Settembru 2014. Għaldaqstant, in-nefqa fuq dawn l-azzjonijiet għandha tkun eliġibbli għal kontribuzzjoni finanzjarja mill-FEG mill-10 ta’ Settembru 2014 sad-19 ta’ Awwissu 2017.

               26.Il-Belġju beda jġarrab in-nefqa amministrattiva sabiex jimplimenta l-FEG fid-9 ta' Lulju 2014. Għaldaqstant, in-nefqa għal attivitajiet ta’ tħejjija, ta’ ġestjoni, ta’ informazzjoni u ta' pubbliċità u ta’ kontroll u ta' rappurtar għandha tkun eliġibbli għal kontribuzzjoni finanzjarja mill-FEG mid-9 ta’ Lulju 2014 sad-19 ta’ Frar 2018.

               Il-komplimentarjetà ma’ azzjonijiet iffinanzjati minn fondi nazzjonali jew tal-Unjoni

               27.Is-sorsi ta’ prefinanzjament jew ta’ kofinanzjament nazzjonali huma s-Servizz Pubbliku tal-Impjiegi tal-Vallonja (il-FOREM ) u r-Reġjun tal-Vallonja.

               28.Il-Belġju kkonferma li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Il-proċeduri għall-konsultazzjoni mal-benefiċjarji fil-mira jew mar-rappreżentanti tagħhom, jew mas-sħab soċjali, kif ukoll mal-awtoritajiet lokali u reġjonali

               29.Il-Belġju indika li l-pakkett ikkoordinat ta’ servizzi personalizzati tfassal f’konsultazzjoni mal-partijiet interessati kollha inklużi s-sħab soċjali, l-intraprii u s-servizzi pubbliċi tal-impjiegi. Permezz ta’ Kumitat ta’ Monitoraġġ, dawk il-partijiet interessati li ser isegwi mill-qrib l-implimentazzjoni tal-miżuri proposti.

               Ġestjoni u sistemi ta’ kontroll

               30.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Belġju nnotifika lill-Kummissjoni li l-kontribuzzjoni finanzjarja se tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Belġju.

               L-impenji mogħtija mill-Istat Membru kkonċernat

               31.Il-Belġju ta l-assigurazzjonijiet kollha meħtieġa rigward dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –inżammet il-konformità mar-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom bix-xieraq,

               –l-azzjonijiet proposti mhumiex se jirċievu għajnuna finanzjarja minn fondi jew minn strumenti finanzjarji oħrajn tal-Unjoni, u kwalunkwe finanzjament doppju se jiġi prevenut;

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               32.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  16
               .

               33.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 1 095 544, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               34.Id-deċiżjoni proposta biex jiġi mmobilizzat l-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u l-ġestjoni finanzjarja tajba
                  17
               .

               Atti relatati

               35.Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 095 544 fl-intestatura baġitarja rilevanti.

               36.Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni
                  (applikazzjoni mill-Belġju – EGF/2015/007 BE/Hainaut-Namur Glass)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  18
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  19
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-kriżi finanzjarja u ekonomika globali, jew b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont massimu annwali ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  20
               .

               (3)Fid-19 ta’ Awwissu 2015, il-Belġju ressaq applikazzjoni EGF/2015/007 BE/Hainaut-Namur Glass għal kontribuzzjoni finanzjarja mill-FEG, wara sensji u waqfien tal-attivitajiet (minn hawn 'il quddiem imsemmija bħala "sensji") fis-settur ekonomiku kklassifikat taħt NACE Reviżjoni 2 Diviżjoni 23 (Manifattura ta’ prodotti minerali oħra li mhumiex metalliċi) fir-reġjuni tal-livell NUTS
                  21
                2 ta’ Hainaut (BE32) u Namur (BE35) fil-Belgju. Din kienet supplimentata b'informazzjoni addizzjonali provduta f'konformità mal-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Skont l-Artikolu 6(2) tar-Regolament (UE) Nru 1309/2013, il-Belġju ddeċieda li jipprovdi servizzi personalizzati kkofinanzjati mill-FEG lil 100 żagħżugħ u żagħżugħa li huma barra mill-edukazzjoni, l-impjieg jew it-taħriġ (NEETs) ukoll.

               (5)F’konformità mal-Artikolu 4(2) tar-Regolament (UE) Nru 1309/2013, l-applikazzjoni mill-Belġju titqies ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (6)Għaldaqstant, il-FEG għandu jiġi mmobilizzat sabiex tingħata kontribuzzjoni finanzjarja li tammonta għal EUR 1 095 544 għall-applikazzjoni ppreżentata mill-Belġju.

               (7)Sabiex jitnaqqas kemm jista' jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ minn dakinhar li tiġi adottata,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2016, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jagħti s-somma ta’ EUR 1 095 544 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Din tibda tapplika minn [the date of its adoption]
                  22
               .

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Fit-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (6)
                  Overview of the Glass Sector, Cambridge Econometrics, it-22 ta’ Ottubru 2014

                     (7)
                  Rapport Annuel 2013, Fédération de l'Industrie du Verre

                     (8)
                  Une Politique Industrielle pour le secteur du verre, Comité Economique et Social Européen, it-8 ta' Lulju 2014

                     (9)
                  SYNDEX, it-23 ta’ Ottubru 2013

                     (10)
                  Rapport Annuel 2013, Fédération de l'Industrie du Verre.

                     (11)
                  Id-dejta tal-FOREM

                     (12)
                  SPF Economie, Classes moyennes et Energie, Enquête sur les forces de travail, 2015

                     (13)
                  Is-Servizz Pubbliku tal-Impjieg tal-Vallonja

                     (14)
                  L-IFAPME (Institut wallon de Formation en Alternance et des indépendants et Petites et Moyennes Entreprises) huwa istitut ta’ taħriġ pubbliku li jipprovdi taħriġ doppju relatat max-xogħol f’forma ta’ apprendistati u korsijiet speċifiċi għal maniġers tal-SMEs.

                     (15)
                  L-approssimazzjonijiet ibbażati fuq l-għadd ta’ parteċipanti u l-ispejjeż totali.

                     (16)
                  ĠU L 347, 20.12.2013, p. 884.

                     (17)
                  ĠU C 373, 20.12.2013, p. 1.

                     (18)
                  ĠU L 347, 20.12.2013, p. 855.

                     (19)
                  ĠU C 373, 20.12.2013, p. 1.

                     (20)
                  Ir-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (21)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (22)
                  Date to be inserted by the Parliament before the publication in OJ.